Παγκόσμιο Πρωτάθλημα Καλαθοσφαίρισης Ανδρών 2006

Το 15o Παγκόσμιο Πρωτάθλημα Καλαθοσφαίρισης έλαβε χώρα στην Ιαπωνία. Διοργανώθηκε από τη Διεθνή Ομοσπονδία Καλαθοσφαίρισης (FIBA), σε συνεργασία με την Ιαπωνική Ομοσπονδία Καλαθοσφαίρισης (JABBA). Η διοργάνωση ξεκίνησε στις 19 Αυγούστου 2006 και έληξε με τον τελικό της Σαϊτάμα στις 3 Σεπτεμβρίου. Συνολικά διεξήχθηκαν 80 αγώνες (ομίλων, νοκ-άουτ και κατάταξης) σε πέντε διαφορετικές πόλεις. Για πρώτη φορά στην ιστορία της, νικήτρια του Μουντομπάσκετ αναδείχθηκε η Εθνική Ομάδα της Ισπανίας, η οποία νίκησε στον τελικό την Ελλάδα με 70-47. Παίζοντας εξαιρετικό μπάσκετ μέχρι και τον ημιτελικό, όπου απέκλεισε την ομάδα των ΗΠΑ, η Ελλάδα τερμάτισε στη δεύτερη θέση. Η θέση αυτή είναι η καλύτερη που έχει καταλάβει ποτέ ελληνική εθνική ομάδα ανδρών σε παγκόσμιο πρωτάθλημα οποιουδήποτε ομαδικού αθλήματος όπως και η εθνική ομάδα πόλο των ανδρών το 2023. Τρίτη τερμάτισε η ομάδα των Ηνωμένων Πολιτειών, επικρατώντας στο μικρό τελικό της Αργεντινής με 96-81.

 Στο Μουντομπάσκετ του 2006 συμμετείχαν 24 εθνικές ομάδες από όλο τον πλανήτη. Πρώτη προκρίθηκε η Αργεντινή ως εν ενεργεία ολυμπιονίκης. Άλλες δεκαοκτώ κέρδισαν την πρόκριση βάσει της θέσης τους στα πρωταθλήματα των ηπείρων τους, τα οποία διεξήχθησαν το 2005. Τρεις ορίσθηκαν (wild cards) από τη FIBA, μολονότι απέτυχαν στα ηπειρωτικά πρωταθλήματα, με γνώμονα την ιστορία και την εμπορικότητά τους. Δόθηκαν ακόμα δύο wild cards στην Ιαπωνία (αμφιτρύων) και την Τουρκία (επόμενη διοργανώτρια). Αναλυτικότερα, οι χώρες που προκρίθηκαν στη διοργάνωση είναι οι εξής: Οι αγώνες διεξήχθηκαν σε δύο φάσεις. Φάση των 24: Οι ομάδες χωρίσθηκαν με κλήρωση σε 4 ομίλους των 6 ομάδων. Οι ομάδες κάθε ομίλου έπαιξαν μεταξύ τους από μία φορά (συνολικά 5 αγώνες η κάθε μία), λαμβάνοντας 2 βαθμούς για τη νίκη και 1 βαθμό για την ήττα. Μετά το πέρας όλων των αγώνων του ομίλου, εκδόθηκε η τελική βαθμολογία. Σε περίπτωση ισοβαθμιών, καλύτερη θέση πήρε η ομάδα που είχε περισσότερες νίκες στους μεταξύ των ισοβάθμων αγώνες. Στον 4ο όμιλο, όπου προέκυψε ισοβαθμία μεταξύ 3 ομάδων με ίδιο αριθμό νικών, καλύτερη θέση πήρε αυτή που είχε καλύτερο συντελεστή πόντων, με βάση το κλάσμα ΠόντοιΥπέρ:ΠόντοιΚατά. Τελικός γύρος: Οι τέσσερις πρώτοι κάθε ομίλου συνέχισαν στον τελικό γύρο, αυτόν των αγώνων νοκ-άουτ. Βάσει της θέσης της στον όμιλο, κάθε ομάδα πήρε έναν ειδικό αριθμό που καθόριζε με ποιους άλλους ειδικούς αριθμούς θα διασταυρωθεί στη συνέχεια της διοργάνωσης. Η σειρά αγώνων για κάθε ειδικό αριθμό ήταν καθορισμένη πριν την κλήρωση των ομίλων, ώστε να μην υπάρχουν υποψίες εύνοιας. Το σύστημα διασταυρώσεων ήταν φτιαγμένο με τέτοιο τρόπο, ώστε δύο ομάδες που προέρχονταν από τον ίδιο όμιλο να μην ξανασυναντηθούν στους νοκ-άουτ αγώνες, παρά μόνο εάν και οι δύο έφθαναν στον τελικό. Φάση των 16: Βάσει των ειδικών αριθμών, σχηματίσθηκαν 8 ζευγάρια. Προημιτελικοί: 4 ζευγάρια, αποτελούμενα από τους νικητές της φάσης των 8. Ημιτελικοί: 2 ζευγάρια, αποτελούμενα από τους νικητές των προημιτελικών. Τελικός: Οι δύο νικητές των ημιτελικών αγωνίσθηκαν για την πρώτη θέση. Οι δύο ηττημένοι των ημιτελικών αγωνίσθηκαν στο Μικρό Τελικό για το χάλκινο μετάλλιο. Αγώνες Κατάταξης: Αποκαλούνται και αγώνες της παρηγοριάς, γιατί συμμετείχαν σε αυτούς οι ομάδες που ηττήθηκαν στους προημιτελικούς και δεν μπορούν να διεκδικήσουν μετάλλιο. Καθόρισαν την τελική κατάταξη στις θέσεις 5 έως 8. Για τις θέσεις από 9 έως 24 δεν έγιναν αγώνες κατάταξης, αλλά χρησιμοποιήθηκε μία πλασματική βαθμολογία βάσει των αποτελεσμάτων που οι ομάδες είχαν στους ομίλους και τη φάση των 16. Έδρα: Γυμναστήριο Σεντάι, Σεντάι 19 Αυγούστου 20 Αυγούστου 21 Αυγούστου 23 Αυγούστου 24 Αυγούστου Έδρα: Green Arena, Χιροσίμα 19 Αυγούστου 20 Αυγούστου 21 Αυγούστου 23 Αυγούστου 24 Αυγούστου Έδρα: Hamamatsu Arena, Χαμαμάτσου 19 Αυγούστου 20 Αυγούστου 22 Αυγούστου 23 Αυγούστου 24 Αυγούστου Έδρα: Kitayell, Σαπόρο 19 Αυγούστου 20 Αυγούστου 22 Αυγούστου 23 Αυγούστου 24 Αυγούστου Έδρα: Super Arena, Σαϊτάμα Στον επόμενο πίνακα παρατίθεται η τελική κατάταξη των ομάδων, καθώς και οι μέσοι όροι τους στις κυριότερες στατιστικές κατηγορίες. Στο Μουντομπάσκετ 2006 σφύριξαν 40 διαιτητές, προερχόμενοι από όλες τις ηπειρωτικές ομοσπονδίες της FIBA. Σύμφωνα με τον κανονισμό, εάν κάποιος διαιτητής προερχόταν από χώρα που συμμετείχε στη διοργάνωση, ίσχυαν δύο κωλύματα: Στη φάση των 24 δε μπορούσε να σφυρίξει στον όμιλο που συμμετείχε η εθνική ομάδα της χώρας του. Στη φάση των νοκ-άουτ αγώνων δε μπορούσε να διαιτητεύσει ζευγάρι, του οποίου ο νικητής θα μπορούσε να διασταυρωθεί με την ομάδα της χώρας του στην επόμενη φάση.Αναλυτικά οι διαιτητές της διοργάνωσης ήταν οι εξής: (Αγγλικά) (Κινέζικα) (Ισπανικά) (Ιαπωνικά) 2006 FIBA World Championship Αρχειοθετήθηκε 2015-12-20 στο Wayback Machine. (επίσημος ιστοχώρος) Αφιερώματα ελληνικών δικτυακών τόπων στο Μουντομπάσκετ 2006: sport.gr Sportnews in.gr contra.gr SuperSport FM Αρχειοθετήθηκε 2006-09-03 στο Wayback Machine. sport24.gr